**ประกาศโรงเรียนบ้านน้ำเค็ม**

**เรื่อง รับสมัครบุคคลเพื่อจัดจ้างเหมาบริการตำแหน่งพนักงานธุรการ**

 **สังกัดสำนักงานเขตพื้นที่การศึกษาประถมศึกษาสงขลา เขต 3**

--------------------------------------------

 ด้วยโรงเรียนบ้านน้ำเค็ม อำเภอจะนะ จังหวัดสงขลา ดำเนินการรับสมัครบุคคลเพื่อจัดจ้างเหมาบริการ ตำแหน่งพนักงานธุรการ เพื่อปฏิบัติงานด้านธุรการของโรงเรียนบ้านน้ำเค็ม จึงประกาศรับสมัครบุคคลเพื่อจัดจ้างเหมาบริการ ตำแหน่งพนักงานธุรการเป็นพนักงานธุรการตามคู่มือการสรรหาบุคคลเพื่อจัดจ้างเป็นพนักงานธุรการ โดยมีรายละเอียด ดังนี้

1. **ตำแหน่งที่รับสมัครคัดเลือก**

 1.1 พนักงานธุรการ ประเภทจ้างเหมาบริการ ปฏิบัติงานด้านธุรการสถานศึกษาจำนวน 1 อัตรา โดยปฏิบัติหน้าที่ในโรงเรียนบ้านน้ำเค็ม อำเภอจะนะ จังหวัดสงขลา ตามเอกสารแนบท้ายประกาศนี้

 1.2 อัตราค่าจ้างเดือนละ 9,000 บาท

 2. **ขอบข่ายที่ปฏิบัติเกี่ยวกับ**

 2.1 งานธุรการ สารบรรณ จัดเก็บเอกสาร หลักฐานทะเบียนและหนังสือราชการต่าง ๆ รวมทั้งระบบ

 E – Office Smart Area

2.2 งานพัสดุ จัดลงทะเบียน คุมการเบิกจ่าย การจัดเก็บ รักษาดูแลความเป็นระเบียบเรียบร้อย

การจัดทำรายงานข้อมูล จัดส่งและรับข้อมูลในระบบ ICT

2.3 งานข้อมูลสารสนเทศ จัดระบบทะเบียน ระเบียบข้อมูล การสำรวจและบันทึกข้อมูล

การจัดทำรายงานข้อมูล จัดส่งและรับข้อมูลในระบบ ICT

2.4 งานการประสานงาน การติดต่อสื่อสารกับหน่วยงานส่วนราชการอื่น ๆ ชุมชนและท้องถิ่น

การให้บริการแก่ประชาชนหรือผู้มาขอรับบริการ หรือติดต่อราชการ

2.5 งานอื่น ๆ ที่ผู้บังคับบัญชามอบหมาย

**3. คุณสมบัติของผู้สมัครเข้ารับการคัดเลือก**

3.1 เป็นผู้มีคุณสมบัติทั่วไป ตามระเบียบกระทรวงการคลังว่าด้วยลูกจ้างประจำของส่วนราชการ

 พ.ศ. 2537 ดังนี้

 (1) สัญชาติไทย

 (2) มีอายุไม่ต่ำกว่าสิบแปดปีบริบูรณ์

 (3) เป็นผู้เลื่อมใสในระบอบประชาธิปไตยอันมีพระมหากษัตริย์ทรงเป็นประมุขตามรัฐธรรมนูญแห่งราชอาณาจักรไทย

 (4) ไม่เป็นผู้ดำรงตำแหน่งกำนัน ผู้ใหญ่บ้าน แพทย์ประจำตำบล สารวัตรกำนัน ผู้ใหญ่บ้าน

และผู้ช่วย

 (5) ไม่เป็นผู้ดำรงตำแหน่งข้าราชการการเมือง

 (6) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือน

ไม่สมประกอบ หรือเป็นโรคตามที่กำหนดในกฎ ก.ค.ศ.

 (7) ไม่เป็นผู้อยู่ระหว่างถูกสั่งพักราชการ หรือถูกสั่งให้ออกจากราชการไว้ก่อนตามระเบียบกระทรวงการคลังว่าด้วยลูกจ้างประจำส่วนราชการหรือตามกฎหมายอื่น

 (8) ไม่เป็นผู้บกพร่องในศีลธรรมอันดีเป็นที่รังเกียจจนเป็นที่รังเกียจของสังคม

 (9) ไม่เป็นกรรมการพรรคการเมืองหรือเจ้าหน้าที่ในพรรคการเมือง

 (10) ไม่เป็นบุคคลล้มละลาย

 (11) ไม่เป็นผู้เคยรับโทษจำคุกโดยคำพิพากษาถึงที่สุดให้จำคุก เพราะกระทำทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ

 (12) ไม่เป็นผู้เคยถูกลงโทษให้ออก ปลดออก หรือไล่ออกจากรัฐวิสาหกิจหรือหน่วยงานอื่น

 ของรัฐ

 (13) ไม่เป็นผู้เคยถูกลงโทษให้ออกหรือปลดออกเพราะกระทำผิดวินัยตามระเบียบกระทรวงการคลังว่าด้วยลูกจ้างประจำส่วนราชการหรือตามกฎหมายอื่น

 (14) ไม่เป็นผู้เคยถูกลงโทษไล่ออก เพราะกระทำผิดวินัยตามระเบียบกระทรวงการคลังว่าด้วยลูกจ้างประจำส่วนราการ

 (15) ไม่เป็นผู้เคยกระทำการทุจริตในการสอบเข้ารับราชการ

 3.2 ไม่เป็นพระภิกษุหรือสามเณร

 3.3 เป็นผู้มีคุณสมบัติเฉพาะสำหรับตำแหน่งพนักงานราชการ ดังนี้

 ได้รับประกาศนียบัตรวิชาชีพ (ปวช.) ขึ้นไป ในสาขาวิชาพาณิชยศาสตร์ บริหารธุรกิจ การจัดการและคอมพิวเตอร์ (สำหรับผู้ที่จบการศึกษาระดับปริญญาตรี สามารถสมัครได้ แต่ต้องได้รับค่าตอบแทนในอัตราจ้างเดือนละ 9,000 บาท)

**4. ระยะเวลาการจ้าง** ตั้งแต่วันที่ทำสัญญาจ้างถึงวันที่ 30 กันยายน 2563

**5. วัน เวลา และสถานที่รับสมัคร**

ผู้ประสงค์จะสมัครเข้ารับการคัดเลือกสามารถขอใบสมัครได้ที่โรงเรียนบ้านน้ำเค็ม อำเภอจะนะ จังหวัดสงขลา โดยยื่นใบสมัครด้วยตนเอง ตั้งแต่ ๔ – ๖ พฤศจิกายน 2562 ในวันและเวลาราชการ ณ ห้องประชุมโรงเรียนบ้านน้ำเค็ม

 **6. เอกสารและหลักฐานที่ผู้สมัครจะต้องยื่นในสมัคร**

(1) ใบสมัครพร้อมรูปถ่ายหน้าตรงไม่สวมหมวกและไม่สวมแว่นตาดำ ขนาด 1 นิ้ว ซึ่งถ่ายครั้งเดียวกัน

และถ่ายมาแล้วไม่เกิน 6 เดือน (นับถึงวันรับสมัครวันสุดท้าย) จำนวน 3 รูป

(2) ประกาศนียบัตรหรือหนังสือรับรองวุฒิ (ฉบับจริงพร้อมสำเนา) จำนวน 1 ชุด

(3) ระเบียนแสดงผลการเรียน (Transcript) (ฉบับจริงพร้อมสำเนา) จำนวน 1 ชุด

(4) บัตรประจำตัวประชาชน (ฉบับจริงพร้อมสำเนา) จำนวน 1 ชุด

(5) สำเนาทะเบียนบ้าน (ฉบับจริงพร้อมสำเนา) จำนวน 1 ชุด

(๖) ใบรับรองแพทย์ซึ่งออกให้ไม่เกิน ๑ เดือน (จากโรงพยาบาลของรัฐเท่านั้น) จำนวน ๑ ฉบับ

(๗) สำเนาหลักฐานอื่น ๆ เช่น หนังสือสำคัญการเปลี่ยนชื่อ – สกุล

ทะเบียนสมรส (ถ้ามี) (ฉบับจริงพร้อมสำเนา) จำนวน 1 ชุด

ทั้งนี้ผู้สมัครรับรอง “สำเนาถูกต้อง” ในเอกสารหลักฐานที่เป็นสำเนาทุกหน้าแล้วจัดเรียงเอกสารตามหลักฐานตามข้อ 2 – 6 ยื่นพร้อมใบสมัครหากผู้สมัครรายใดมีเอกสารหลักฐานไม่ครบถ้วนตามประกาศ รับสมัครฯ จะไม่มีสิทธิ์สมัครเข้ารับการคัดเลือก

**7. เงื่อนไขการรับสมัคร**

ผู้สมัครเข้ารับการคัดเลือกจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นหลักฐานในการรับสมัคร
ให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุใด ๆ หรือวุฒิการศึกษาไม่ตรงตามคุณวุฒิของตำแหน่งที่สมัคร อันมีผลทำให้ผู้สมัครไม่มีสิทธิ์สมัครตามประกาศรับสมัคร ให้ถือว่าการรับสมัครเข้ารับการคัดเลือกครั้งนี้เป็นโมฆะสำหรับผู้นั้น และจะเรียกร้องสิทธิ์ใด ๆ มิได้

 **8. การประกาศรายชื่อผู้มีสิทธิ์เข้ารับการคัดเลือก**

โรงเรียนบ้านน้ำเค็ม อำเภอจะนะ จังหวัดสงขลา จะประกาศรายชื่อผู้มีสิทธิ์เข้ารับการคัดเลือกภายใน
วันที่ ๗ พฤศจิกายน 2562 ณ โรงเรียนบ้านน้ำเค็ม อำเภอจะนะ จังหวัดสงขลา

**9. หลักสูตรและวิธีการคัดเลือก**

หลักสูตรการสอบคัดเลือกให้ใช้หลักสูตรตามที่กำหนดแนบท้ายมานี้

**10. หลักเกณฑ์และวิธีการสอบคัดเลือก**

 โรงเรียนบ้านน้ำเค็ม จะดำเนินการคัดเลือกโดยวิธีการสอบภาคทฤษฎี ภาคปฏิบัติทักษะการใช้ในการปฏิบัติงาน และสอบสัมภาษณ์ ความเหมาะสมกับตำแหน่ง ณ สนามสอบโรงเรียนบ้านน้ำเค็ม อำเภอจะนะ

จังหวัดสงขลา ซึ่งประกาศรายชื่อผู้มีสิทธ์สอบแข่งขันตามกำหนดการสอบดังนี้

**ตารางสอบคัดเลือกพนักงานธุรการ โครงการเพิ่มประสิทธิภาพและการบริหารจัดการของสถานศึกษา**

|  |  |  |  |  |
| --- | --- | --- | --- | --- |
| **วัน เดือน ปี/เวลา** | **สมรรถนะ** | **คะแนน** | **วิธีการคัดเลือก** | **สถานที่** |
| **๘ พฤศจิกายน 2562** |  |
| เวลา 09.00 – 1๒.00 น. | ความรู้ความสามารถในการปฏิบัติตามตำแหน่งธุรการ | 50 | สอบข้อเขียน | โรงเรียนบ้านน้ำเค็ม อ.จะนะ จ.สงขลา |
| เวลา 13.30 น. เป็นต้นไป | ความเหมาะสมกับตำแหน่ง | 50 | สอบสัมภาษณ์ |

**11. เกณฑ์การตัดสิน**

 ผู้ผ่านการคัดเลือกจะต้องได้คะแนนภาคทฤษฎีและภาคปฏิบัติ ร้อยละ 60 ขึ้นไป จึงจะมีสิทธิ์นำคะแนนมารวมกับสอบสัมภาษณ์ ผู้ผ่านการคัดเลือกได้คะแนนรวมเท่ากัน ให้ผู้สอบได้คะแนนภาคปฏิบัติมากกว่า เป็นผู้อยู่ในลำดับที่ดีกว่า ถ้าได้คะแนนเท่ากันอีกให้ผู้ที่มีเลขประจำตัวสอบก่อนเป็นผู้อยู่ในลำดับที่ดีกว่า

12. **การประกาศรายชื่อ**

 จะประกาศรายชื่อผู้ผ่านการคัดเลือกทุกคนโดยเรียงลำดับจากผู้ที่ได้คะแนนรวมสูงสุดจากมากไปหาน้อยตามลำดับภายในวันที่ ๑๑ พฤศจิกายน 2562 ณ โรงเรียนบ้านน้ำเค็ม อำเภอจะนะ จังหวัดสงขลา และทางระบบ
E-office Smart Area

**13. เงื่อนไขและการดำเนินการจ้าง**

 13.1 ผู้สอบคัดเลือกได้ลำดับที่ 1 ให้มารายงานตัวในวันที่ ๑๒ พฤศจิกายน 2562 เวลา 09.00 น.
ณ โรงเรียนบ้านน้ำเค็ม อำเภอจะนะ จังหวัดสงขลา และหากผู้นั้นสละสิทธิ์ ทางโรงเรียนจะเรียกตัวผู้สอบลำดับถัดไปโดยไม่มีการขึ้นบัญชีและผู้ที่ได้รับการคัดเลือกจะได้รับการสั่งจ้าง ตามลำดับที่ในบัญชีรายชื่อผู้ผ่านการคัดเลือกในปีงบประมาณ 2563 จะทำสัญญาจ้างถึงวันที่ 30 กันยายน 2563 ระหว่างอายุสัญญาจ้างหากการประเมินผลการปฏิบัติงานไม่ผ่านเกณฑ์การประเมิน สัญญาจ้างเป็นอันสิ้นสุด และจะทำสัญญาจ้างได้ต่อเมื่อได้รับอนุมัติเงินงบประมาณจาก สพฐ. แล้ว

13.2 ผู้ผ่านการคัดเลือกจะต้องเป็นผู้ที่มีคุณสมบัติตรงตามประกาศรับสมัคร หากผู้ผ่านการคัดเลือก
รายใดขาดคุณสมบัติ จะไม่ได้รับการพิจารณาโดยไม่มีเงื่อนไขใด ๆ และหากตรวจสอบภายหลังพบว่าผู้ได้รับ
การคัดเลือกรายใดขาดคุณสมบัติ ตามที่กำหนดในประกาศรับสมัครหรือรายงานข้อมูลในเอกสารโดยเป็นเท็จ
จะยกเลิกการจ้างและผู้นั้นจะเรียกร้องสิทธิ์ใด ๆ มิได้

13.3 การดำเนินการจ้างครั้งนี้ไม่มีข้อมูลผูกพันที่จะนำไปสู่การบรรจุและแต่งตั้งหรือปรับเปลี่ยนสถานภาพเป็นลูกจ้างประจำข้าราชการ ต้องดำเนินการสมัครและสอบแข่งขันหรือสอบคัดเลือกตามหลักเกณฑ์วิธีการและเงื่อนไข ตามที่ส่วนราชการกำหนด

จึงประกาศให้ทราบโดยทั่วกัน

 ประกาศ ณ วันที่ ๑ เดือน พฤศจิกายน พ.ศ. 2562



ลงชื่อ.....................................................

(นายชัชชัย ศรัยทอง)

ครูโรงเรียนบ้านน้ำเค็ม รักษาการแทน

ผู้อำนวยการโรงเรียนบ้านน้ำเค็ม

กำหนดการรับสมัครบุคคลเพื่อจัดจ้างเหมาบริการตำแหน่งพนักงานธุรการ ปฏิบัติงานธุรการโรงเรียน โรงเรียนบ้านน้ำเค็ม สังกัดสำนักงานเขตพื้นที่การศึกษาประถมศึกษาสงขลาเขต ๓

……………………………………………………………………

วันที่ ๑ พฤศจิกายน ๒๕๖๒ ประกาศรับสมัคร

วันที่ ๔ – ๖ พฤศจิกายน ๒๕๖๒ รับสมัครในวันและเวลาราชการ

วันที่ ๗ พฤศจิกายน ๒๕๖๒ ประกาศรายชื่อผู้มีสิทธิ์สอบคัดเลือก

 ณ ห้องสำนักงานโรงเรียนบ้านน้ำเค็ม

วันที่ ๘ พฤศจิกายน ๒๕๖๒ สอบคัดเลือกโดยการทดสอบ และสอบสัมภาษณ์

วันที่ ๑๑ พฤศจิกายน ๒๕๖๒ ประกาศรายชื่อผู้ผ่านการคัดเลือก

วันที่ ๑๒ พฤศจิกายน 2562 รายงานตัว ณ โรงเรียนบ้านน้ำเค็ม

**หลัดสูตรการรับสมัครบุคคลเพื่อจัดจ้างเหมาบริการตำแหน่งพนักงานธุรการ**

**ปฏิบัติงานธุรการโรงเรียน โรงเรียนบ้านน้ำเค็ม สังกัดสำนักงานเขตพื้นที่การศึกษาประถมศึกษาสงขลาเขต ๓**

..............................................................................................

**๑. ความรู้ความสามารถในการปฏิบัติตามตำแหน่งธุรการ ๕๐ คะแนน ดังนี้**

๑.๑ ความรู้เกี่ยวกับงานสารบรรณ ๑.๒ ความรู้เกี่ยวกับงานพัสดุ ๑.๓ ความรู้ในการใช้คอมพิวเตอร์

 **๓. การสอบสัมภาษณ์** (ความเหมาะสมกับตำแหน่ง) **๕๐ คะแนน**

..............................................................................................